મુંબઇ, 2 સપ્ટેમ્બરઃ સચિન તેંડુલકરનો નિવૃત્તિનો પ્લાન ફિક્સ થઇ ગયો છે. જીહાં, બીસીસીઆઇ સૂત્રોની વાતને માનીએ તો વેસ્ટ ઇન્ડિઝ, ભારતના પ્રવાસ પર આવશે અને બે ટેસ્ટ મેચોની શ્રેણી રમાશે. એટલે કે સચિનની 200મી ટેસ્ટ આ શ્રેણીમાં પૂરી થઇ જશે. સમાચારો અનુસાર, પહેલી ટેસ્ટ કોલકતા અને બીજી અને આખરી ટેસ્ટ મુંબઇમાં રમાશે. સંદેશ સ્પષ્ટ છે કે સચિન તેંડુલકર પોતાના ઘરેલુ મેદાનથી ટેસ્ટ ક્રિકેટને અલવિદા કહી શકે છે.